|  |  |
| --- | --- |
|  | /\*ASUTUSESISESEKS KASUTAMISEKS  Märge tehtud: 02.02.2024  Kehtib kuni: 02.02.2029  Alus: AvTS § 35 lg 2 p 3  Teabevaldaja: Sotsiaalministeerium\*/ |
| **Sotsiaalministeeriumi sotsiaal- ja töövaldkonna uuringute ja analüüside ajutise eetikakomitee elektroonilise koosoleku protokoll nr 15** | 02.02.2024 |

Juhatas: Kristi Rüütel

Protokollis: Marion Pajumets

Võtsid osa: Rein Murakas, Marge Unt

Puudus(id): –

Kutsutud: Rein Murakas, Marge Unt, Kristi Rüütel

Koosolek toimus ajavahemikus 22.12.2023 – 25.01.2024. a e-kirjade teel.

**PÄEVAKORD:**

1. Hinnangu andmine taotlusele "Sekkumisuuringu isakande tegemiseks laste õiguste kaitseks ja lapsevanemate toetuseks“.

Eetikakomitee hindas taotlust, mis oli esitatud Andmekaitse Inspektsiooni vormil. Lisaks esitas eetikakomitee taotlejale lisaküsimusi ning sai neile vastuseid, mis on toodud protokolli Lisas 1. Lisas 1. on toodud taotlejale ka paar soovitust eetikakomiteelt.

**OTSUSTATI:**

1.1. Eetikakomitee andis 25.01.2024. a kooskõlastuse uuringu "Sekkumisuuringu isakande tegemiseks laste õiguste kaitseks ja lapsevanemate toetuseks" läbiviimiseks.

**Lisa 1. Taotluse läbivaatamisel tekkinud küsimused-vastused ja soovitused Sotsiaalministeeriumi sotsiaal- ja töövaldkonna uuringute ja analüüside ajutiselt eetikakomiteelt**

*(allkirjastatud digitaalselt)* *(allkirjastatud digitaalselt)*

Kristi Rüütel Marion Pajumets

Koosoleku juhataja Protokollija

**Lisa 1. Taotluse läbivaatamisel tekkinud küsimused-vastused ja soovitused Sotsiaalministeeriumi sotsiaal- ja töövaldkonna uuringute ja analüüside ajutiselt eetikakomiteelt**

1. **Küsimused-vastused**
   1. **Küsimus:** Miks isadelt on üldse vaja võtta kirjalikku allkirjastatud nõusolekut? Kui intervjuu lindistatakse, siis võib alguses küsimuse küsida nõusoleku kohta kõigiks protseduurideks. Kirjalik nõusolek on ju veel üks jälg osalemisest, mida on vaja kaitsta.

**Vastus:** Kirjaliku allkirjastatud nõusoleku võtame isadelt selleks, et hoida eriliigilisi isikuandmeid uuringus osaleja kohta võimalikult lahus. Selleks eraldame inimese nime ja kontaktandmed (mis esitatakse allkirjastatud nõusolekus) inimese häälest ja intervjuu käigus jagatud infost. Paberkandjal allkirjastatud nõusolekuid hoitakse füüsiliselt Civitta Eesti AS Tartu kontoris seifis, digitaalselt allkirjastatud vorme uuringurühma juhi parooliga kaitstud arvutis eraldiseisvas ja parooliga kaitstud kaustas. Nõusolekuvorme hoitakse kuni projekti lõppemiseni kuid mitte kauem kui 31.12.2024. Intervjuude salvestusi hoitakse teises parooliga kaitstud arvutis eraldisesisvas parooliga kaitstud kaustas projekti lõpuni kuid mitte kauem kui 31.12.2024.

* 1. **Küsimus:** Kus viiakse läbi silmast silma intervjuud? Kuidas videointervjuud tehakse (Zoom? Teams? vm)?

**Vastus:** Silmast silma intervjuud viiakse läbi kas Civitta kontoris Tallinnas või Tartus, intervjueeritava kodus või ämmaemandate ja lastekaitsespetsialistide puhul nende töökohal. Intervjuu läbiviimise koha valikul peetakse silmas, et see võimaldaks eraldatust ja privaatset suhtlust ning intervjuul räägitu jääks vaid intervjueerija ja intervjueeritava vahele.

Videointervjuud viiakse eelistatult läbi MS Teamsi keskkonnas arvestades intervjueeritavate võimaluste ja eelistustega ja veendudes, et tegemist on turvalise keskkonnaga. Juhul, kui sobivat videokeskkonda ei ole võimalik kasutada ning välistatud on ka silmast-silma intervjuu läbiviimine, teostame intervjuud telefoniintervjuuna.

* 1. **Küsimus**: Informeeritud nõusoleku vormid naistele – kas allkirjastatud vormi edastamine toimub e-posti teel? Kui ämmaemand läheb koju, kas siis nõusoleku allkirjastamine toimub paberkandjal? Kuhu need nõusolekud edasi liiguvad? Kas ämmaemandad teavad, kuidas päriselt oma arvutist kustutada digiallkirjastatud nõusolek?

**Vastus:** Märkasime, et oleme taotluses eksituse tõttu määranud informeeritud nõusoleku võtmise hetke valesti. Ämmaemandad (nii sünnieelse kui sünnijärgse sekkumise puhul) ja lastekaitsespetsialistid tutvustavad naisele projekti ning seda, et soovitakse läbi viia ka tagasiside uuring. Tutvustamisel annavad spetsialistid naistele teabelehe, kus on kirjeldatud projekti ja uuringu eesmärki ning toodud välja uurimisrühmaga kontakteerumiseks vajalikud andmed (registreerumislink, sh QR kood registreerumislingi avamiseks ning uurimisrühma esindaja e-posti aadress). Naistel, kes on valmis tagasisideintervjuud andma, palutakse endast registreerumislingi või e-kirja vahendusel märku anda ning uurimisrühm võtab nendega piloteerimisperioodi järel ühendust. Juhul, kui naine on valmis intervjuud andma, lepitakse temaga kokku intervjuu formaat (silmast-silma, video- või telefonikõne).

Informeeritud nõusolek allkirjastatakse intervjuu alguses – silmast-silma intervjuude puhul paberil, video- või telefoniintervjuu puhul digitaalselt. Allkirjastatud nõusoleku annab (digiallkirjastatud versiooni edastab e-postiga) uurimisrühma liikmele. Paberkandjal allkirjastatud nõusolekuid hoitakse füüsiliselt Civitta Eesti AS Tartu kontoris seifis, digitaalselt allkirjastatud vorme uuringurühma juhi parooliga kaitstud arvutis eraldiseisvas ja parooliga kaitstud kaustas. Nõusolekuvorme hoitakse kuni projekti lõppemiseni kuid mitte kauem kui 31.12.2024.

* 1. **Küsimus:** Milliste tervishoiuasutuste juurest osalevad ämmaemandad? Peaks olema ette teada, asutus peaks nõus olema. Kas ämmaemandad saavad selle eest töötasu? Kui jah, siis kui palju?

**Vastus:** Projekti viiakse ellu tihedas koostöös Eesti Ämmaemandate Ühinguga, kuhu kuuluvad ämmaemandate esindajad kõigist Eesti sünnitushaiglatest. Sünnieelset sekkumist viivad plaani kohaselt läbi Tartu Ülikooli Kliinikumis, Ida-Tallinna Keskhaiglas, Pelgulinna Sünnitusmajas ning Ida-Viru Keskhaiglas töötavad ämmaemandad, sünnijärgset sekkumist Tartu Ülikooli Kliinikumi ämmaemandad. Vastavate haiglate ämmaemandate esindajad on projekti kaasatud ning plaanidega kursis. Alustatud on läbirääkimisi Tartu Ülikooli Kliinikumi Naistekliinikuga, kelle ämmaemandatel on sekkumiste testimisel kõige suurem roll (nii sünnieelse kui ka sünnijärgse sekkumise testimisega) ning alustamas oleme läbirääkimisi nimetatud Tallinna ja Ida-Viru haiglatega. Sekkumiste testimise eest ämmaemandatele täiendavat töötasu ei maksta.

* 1. **Küsimus:** Kas lastekaitsetöötajad saavad lisatasu?

**Vastus:** Sekkumiste testimise eest lastekaitsetöötajatele lisatasu ei maksta. Sekkumisi viivad läbi Tartu Linnavalitsuse Sotsiaal- ja tervishoiuosakonna lastekaitsespetsialistid ning oleme projekti elluviimisel nimetatud asutusega tihedas koostöös.

* 1. **Küsimus:** Kus, kuidas kaitstult intervjuu salvestusi säilitatakse? Infolehest jäi mulje, et intervjueerija arvutis? Kas see on piisavalt turvaline?

**Vastus:** Paberkandjal allkirjastatud nõusolekuid hoitakse füüsiliselt Civitta Eesti AS Tartu kontoris seifis, digitaalselt allkirjastatud vorme uuringurühma juhi parooliga kaitstud arvutis eraldiseisvas ja parooliga kaitstud kaustas. Nõusolekuvorme hoitakse kuni projekti lõppemiseni kuid mitte kauem kui 31.12.2024.

* 1. **Küsimus:** Kas sellise e-kirja saatmine on tavapärane: „Tartu Linnavalitsuse Sotsiaal- ja tervishoiuosakonna juhataja saadab Siseministeeriumi edastatud kontaktidele välja (e-)kirja, milles pakutakse võimalust täiendavaks isakande teemaliseks nõustamiseks ning on välja toodud Tartu LV lastekaitseteenistuse spetsialisti kontakt (e-post ja telefon), kuhu saab nõustamise soovi korral pöörduda.“ Kui tavapostiga läheb selline nimeline kutse, kas siis ei ole ohtu, et satub valedesse kätesse ja tekitab küsimusi, miks seda naist on sellisesse uuringusse kutsutud?

**Vastus:** E-kirja kaudu kodanike poole pöördumine selleks, et pakkuda neile võimalust teenuste saamiseks, kutsuda neid protseduuridele (nt sõeluuringud) või uuringutel osalema on saanud tavapäraseks viisiks, kuidas riik ja KOVid kodanikega suhtlevad. Uuringu üheks oluliseks sihtrühmaks, kelle peal soovitakse kujundatavat sekkumist testida, on emad, kelle lapse sünni registreerimisel on teise vanema kanne jäetud tegemata. Kuna tänane regulatsioon ei luba sellise info liigutamist otse erinevate osapoolte (nt meditsiiniasutus, rahvastikuregister, lastekaitseteenistus) vahel, ei ole antud sihtrühma võimalik muul moel, kui kavandatud otsepöördumisega, uuringusse kaasata.

Eelistame nõustamispakkumise võimalusel saata e-kirjana, et vähendada võimalust kirja sattumisest adressaadist erineva isiku kätte. Tavakirja saatmist kaalume vaid juhul, kui meil ei ole võimalik saada sihtrühma kuuluva naise e-posti aadressi. Kuna sihtrühm on väga väike (orienteeruvalt kuni 10 inimest), ei ole meil võimalik nõustamispakkumisest välja jätta ühtki sihtrühma kuuluvat isikut. Eelduslikult on valdaval osal sihtrühma liikmetest e-posti aadress rahvastikuregistris märgitud.

1. **Eetikakomitee soovitused**
   1. Eetikakomitee soovitab kaaluda intervjuude transkriptsioonide säilitamist vastutava töötleja poolt anonümiseeritud kujul teiseseks analüüsiks. Sellise juhul tuleks seada transkriptsioonide säilitamisele mõistlik tähtaeg (nt 10 a) ning intervjueeritavatelt anonümiseeritud transkriptsioonide hoidmiseks ja võimalikuks taaskasutamiseks nõusolek võtta.
   2. Teiseks soovitab eetikakomitee mõelda läbi ja vajaduse korrigeerida valimi alarühmade suurus (nt maapiirkondade elanike võimalik alaesindatus praegu pakutud valimis).